recursal/SuperWikiNEXT-32B huggingface dataset:
**Bonapartovci** (pôvodne Buonapartovci) sú bývalá cisárska a kráľovská európska dynastia janovského pôvodu. Založil ju v roku 1804 Napoleon I. syn janovského šľachtica Carla Buonaparteho. Napoleon bol francúzsky vojenský vodca, ktorý sa dostal k moci počas francúzskej revolúcie a v roku 1804 pretvoril Prvú francúzsku republiku na Prvé francúzske cisárstvo (päť rokov po svojom *štátnom prevrate* v novembri 1799 (18 Brumaire)). Napoleon so svojou *Grande Armée* musel bojovať proti všetkým významným európskym mocnostiam a prostredníctvom série vojenských víťazstiev počas napoleonských vojen ovládol kontinentálnu Európu. Na tróny klientských štátov dosadil členov svojej rodiny, čím rozšíril moc dynastie.

Za vlády Napoleona I. pozostávala cisárska rodina z jeho najbližšej rodiny – manželky, syna, súrodencov a ďalších blízkych príbuzných, konkrétne švagra Joachima Murata, strýka Josepha Fescha a Eugèna de Beauharnais, jeho nevlastného syna.

Okrem titulu cisára Francúzov mala dynastia Bonaparte počas napoleonských vojen rôzne ďalšie tituly a územia, medzi ktoré patrili napríklad Talianske kráľovstvo, Španielske kráľovstvo, Vestfálske kráľovstvo, Holandské kráľovstvo a Neapolské kráľovstvo. Dynastia si udržala moc približne desať rokov, kým si napoleonské vojny začali vyberať svoju daň. Jej protivníci Rakúsko, Británia, Rusko a Prusko, monarchistické (najmä Bourbonské) reštaurátorské hnutia vo Francúzsku, Španielsku, na oboch Sicíliach a na Sardínii nakoniec dosiahli konečnú porážku Napoleona v bitke pri Waterloo a cestou Viedenského kongresu obnovu bývalých dynastií.

V rokoch 1852 – 1870 existovalo Druhé francúzske cisárstvo, keď Francúzsku opäť vládol príslušník dynastie Bonapartovcov: Napoleon III. najmladší syn Ľudovíta Bonaparteho. Počas francúzsko-pruskej vojny v rokoch 1870 – 1871 však bola dynastia z cisárskeho trónu opäť zosadená.

Zdroj
-----

*Tento článok je čiastočný alebo úplný preklad článku House of Bonaparte na anglickej Wikipédii.*
**Bon** je v staršej finančnej literatúre označenie pre maximálne 6-mesačný (prípadne ročný) obchodovateľný dlhopis, pri ktorom si veriteľ zrazí úroky hneď pri vydaní dlhopisu (teda ide o diskontovaný dlhopis). Inak povedané: Bon je obchodovateľný krátkodobý dlhopis s nulovým kupónom. V užšom zmysle sa ako bony označujú len takéto dlhopisy vydávané štátnymi inštitúciami - vládou alebo centrálnou bankou (historicky sa bon vydávaný vládou volal aj štátny pokladničný bon).

V súčasnom zákone o cenných papieroch bonu zodpovedá definícia pokladničnej poukážky (ktorú ale môžu podľa definície v zákone vydávať len štátne inštitúcie a banky). V literatúre sa však často buď termín pokladničná poukážka používa na označenie všetkých obchodovateľných krátkodobých dlhopisov verejného sektora (bez kupónov alebo s kupónmi) alebo sa (v staršej literatúre) termín pokladničná poukážka definične odlišuje od bonu tak, že pokladničná poukážka má kupóny, kým bon nemá kupóny. V závislosti od zvolenej definície pokladničnej poukážky je teda bon to isté čo pokladničná poukážka alebo podtyp pokladničnej poukážky alebo opak pokladničnej poukážky.

Zdroje
------

* 
* 
* BRIŠKA, Rudolf. *Národné hospodárstvo : teória a politika. Kniha 2, Národohospodárska politika*. Bratislava : Družstevné vydavateľstvo a kníhkupectvo, 1943. S. 258.
* bon. In: DADO, Michal. *Slovník politickej ekonómie - terminologický, synonymický a náučný, s českými ekvivalentmi odborných názvov*. 1. vyd. Bratislava : Vydavateľstvo Slovenskej akadémie vied, 1966. S. 49.  (heslo je doslovne prevzaté aj do bon. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2001. 686 s. ISBN 80-224-0671-6. Zväzok 2. (Bell – Czy), s. 206. )
* zákon o cenných papieroch 566/1991 Z.z.
* KRÁLIK, Jozef; JAKUBOVIČ, Daniel. *Finančné právo*. 1. vyd. Bratislava : Veda, 2004. 725 s. ISBN 80-224-0804-2. S. 119-121.
* bon. In: CINKL, Jindřich, ed. et al. *Encyklopedie zahraničního obchodu*. 2. upr. a dopl. vyd. Praha; Bratislava : SNTL; Alfa, 1986. s. 56.
* bon. In: PAULIČKA, Ivan, (ed). *Všeobecný encyklopedický slovník* 1. A-F. 1. slovenské vyd. Praha: Ottovo nakladatelství - Cesty, 2002. ISBN 80-7181-618-3. s. 424.
* 
*
Súradnice: 44°08′06″S 15°37′55″V﻿ / ﻿44,135°S 15,632°V﻿ / 44.135; 15.632

**Gornji Karin**  je prímorské letovisko v Chorvátsku v Zadarskej župe, ktoré sa nachádza na pobreží Karinského mora (zátoka Jadranského mora). Obec administratívne patrí pod mesto Obrovac, od ktorého je vzdialená 25 km. Má 1125 obyvateľov (2011).

Cestovný ruch
-------------

Gornji Karin má viacero atrakcii. Hlavnou atrakciou je priestranná pláž s palmami a olivovými stromami. Počas letnej dovolenkovej sezóny (približne od júna do septembra) sú na mori prevádzkované vodné športy (vodné trampolíny, vodné bicykle a iné). Pre rodiny s deťmi sú tiež zaujímavé kolotoče neďaleko pláže. V obci sa nachádza viacero reštaurácii, kaviarní a barov. 

Iba 50 km západne od Karinu je jedno z najobľubenejších turistických destinácii Chorvátska Zadar. 70 km juhovýchodne sa nachádza ďalšie turisticky atraktívne mesto Šibenik. V okolí je kaňon riek Krka a Zrmanja a vodopády rieky Bijela, prírodné blato a Prírodný park Velebit.

* Pláž Gornji KarinPláž Gornji Karin
* Niektoré z vodných športov na pláži v Gornji KarinNiektoré z vodných športov na pláži v Gornji Karin
* Smerová tabuľa na Karinskú plážSmerová tabuľa na Karinskú pláž
* Pohľad na Gornji Karin z diaľkyPohľad na Gornji Karin z diaľky
MSM8225
**Snapdragon** je rodina mobilných systémov na čipe, ktoré vyrába spoločnosť Qualcomm. Spoločnosť Qualcomm považuje Snapdragon za platformu na použitie v smartfónoch, tabletoch a smartbookoch.

Pôvodné CPU Snapdragon s názvom Scorpion je vlastného dizajnu. Má veľa funkcií podobných ako jadro ARM Cortex-A8 a je založený na inštrukčnej sade ARMv7, ale teoreticky má omnoho vyšší výkon pri multimediálnych SIMD operáciách. Nasledovník Scorpiona, nachádzajúci sa v SoC Snapdragon, sa nazýva Krait a má veľa podobných vlastností ako ARM Cortex-A15 CPU a je tiež založený na inštrukčnej sade ARMv7.

Väčšina procesorov Snapdragon obsahuje obvody na dekódovanie videa s vysokým rozlíšením pri 720p alebo 1080p v závislosti od čipu. Adreno, proprietárna séria GPU spoločnosti, integruje čipy Snapdragon do vlastného dizajnu, používa prínosy od spoločnosti AMD. Adreno 225 GPU v Snapdragon S4 SoC pridáva podporuje pre DirectX 9/Shader Model 3.0, čím je kompatibilný s Microsoft Windows 8.

Všetky Snapdragony obsahujú jednu alebo viac DSP s názvom Hexagon, skrátene QDSP5 alebo QDSP6 v modeme a multimediálnych častiach. V sérii Snapdragon 200–800 je jeden multimediálny Hexagon programovateľný používateľom cez Hexagon SDK. Multimediálne Hexagony sa používajú hlavne na audio kódovanie/dekódovanie, novšie Snapdragony majú hardvérový blok s názvom Venus pre kódovanie/dekódovanie videa.

Pri porovnaní so systémami na čipe od iných výrobcov sú Snapdragony jedinečné v tom, že majú modem pre bunkové vysielanie na čipe, teda nevyžadujú externý bunkový modem na PCB. Od Snapdragonu S4, väčšina systémov na čipe má tiež Wi-Fi na čipe a základné pásma GPS/GLONASS a Bluetooth. Táto integrácia znižuje zložitosť a cenu konečného dizajnu pre OEM výrobcov. Tiež má výhodu z pokrokov vo výrobnom procese, napríklad 28 nm pre väčšinu S4 SoC, teda poskytovanie modemov a iných vyhradených obvodov s nižšou spotrebou ako externé čipy vyrábané starším procesom.

Zdroj
-----

*Tento článok je čiastočný alebo úplný preklad článku Qualcomm Snapdragon na anglickej Wikipédii.*
Súradnice: 38°05′00″J 176°16′00″V﻿ / ﻿38,08333°J 176,26667°V﻿ / -38.08333; 176.26667

**Rotorua** je kaldera vulkanického pôvodu s priemerom približne 22 km, nachádzajúca sa na novozélandskom Severnom ostrove. Kaldera je z väčšej časti zaliata vodou, čím vytvára jazero rovnakého mena. Vznikla počas mohutnej erupcie pred 220 000 rokmi, ktorá vyvrhla viac ako 340 km³ ryolitových ignimbritov rozprestierajúcich sa na ploche približne 4 000 km² a známych ako *Mamaku Ignimbrite*. Postkalderové štádium vulkanizmu zahŕňalo rast niekoľkých vulkanických dómov, posledných pred 25 000 rokmi. Najväčší dóm vyčnieva nad hladinu jazera (Mokoia Island). V okolí kaldery sa nachádza niekoľko geotermálnych zón (Takeke, Tikitere, Rotokawa, a Rotorua-Whakarewarewa).

Iné projekty
------------

Commons
* Spolupracuj na Commons Commons ponúka multimediálne súbory na tému **jazero/kaldera Rotorua**

Externé odkazy
--------------

* www.volcano.si.edu - kaldera Rotorua na Global Volcanism Program (po anglicky)
***Siamese Dream*** je v poradí druhým štúdiovým albumom americkej alternative rockovej skupiny The Smashing Pumpkins. Bol nahratý od decembra 1992 do marca 1993 a vydaný 27. júla 1993 vo vydavateľstve Virgin Records, pod producentským patronátom Butcha Viga a Billyho Corgana. Napriek nezhodám pri nahrávaní, bol album prijatý kladne a debutoval na prvej pozícií, pričom celosvetovo sa predalo viac ako šesť miliónov kópii a Smashing Pumpkins sa týmto albumom definitívne zaradili do hlavného prúdu amerického hnutia alternative rocku. Z albumu vyšli štyri úspešné single, v poradí: „Cherub Rock", „Today", „Disarm" a „Rocket".

Nahrávanie a vydanie
--------------------

Nahrávanie albumu nebolo ľahkým procesom, pre nezhody v skupine a drogové problémy bubeníka Jimmyho Chamberlina, ktorý niekedy zmizol aj na niekoľko dní, čím prerušoval proces nahrávania a spôsoboval starosti ostatným členom skupiny. Vzhľadom na perfekcionizmus Billyho Corgana bol nakoniec celý album, okrem bicích liniek nahraný ním samým, čo nemalo dobré následky na vzťahy v skupine. Na albume sa prejavili aj problémy Billyho Corgana s depresiami a výpadkom tvorivých schopností. Texty sa stali viac introspektívnejšími. Album bol prijatý kladne, avšak často porovnávaný s albumom *Nevermind* skupiny Nirvana, vydanom v roku 1991.

Zoznam skladieb
---------------

Všetky piesne sú dielom Billyho Corgana, okrem vypísaných výnimiek.

1. „Cherub Rock" – 4:58
2. „Quiet" – 3:41
3. „Today" – 3:19
4. „Hummer" – 6:57
5. „Rocket" – 4:06
6. „Disarm" – 3:17
7. „Soma" (Corgan, James Iha) – 6:39
8. „Geek U.S.A." – 5:13
9. „Mayonaise"  (Corgan, Iha) – 5:49
10. „Spaceboy" – 4:28
11. „Silverfuck" – 8:43
12. „Sweet Sweet" – 1:38
13. „Luna" – 3:20

Obsadenie
---------

* The Smashing Pumpkins
	+ Billy Corgan – spev, gitara, basgitara, aranžmán, mixing, produkcia
	+ Jimmy Chamberlin – bicie
	+ James Iha - gitara, spev
	+ D'arcy Wretzky - basgitara, spev
* Mike Mills – klavír v „Soma"
* Alan Moulder – mixing
* Howie Weinberg – mastering

Externé odkazy
--------------

* oficiálna webstránka The Smashing Pumpkins
**Télemachos** (starogr. *Τηλέμαχος* – *Telemachos*) bol olympijský víťaz v roku 84 pred Kr.

Télemachos, syn Leóna z Élidy, bol na 174. olympijských hrách korunovaný olivovým vencom za víťazstvo v jazdeckom preteku (možno žrebcov). dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.

Olympijské víťazstvo Télemacha je uvedené na kamennom podstavci objavenom severozápadne od olympijského Pelopiona. Je to jeden z nápisov (*IvO 198 až IvO 206*, IvO = W. Dittenberger a K. Purgold, nápisy Olympia, Berlin 1896.) na spoločnom podstavci (nezachovaného sochárskeho diela) detí a vnukov élidského chovateľa koní Filista (Télemachos, Strogién, Praxagoras, Timareta, Filistos, Theodota a Filonikos), ktorí dosiahli olympijské víťazstvá v jazdeckých disciplínach v rokoch 84 až 76 pred Kr. V olympijskej Altide južne od Filippeiona stála kedysi aj jeho socha. Jej podstavec aj s nápisom (*IvO 406*) sa našiel približne na tom istom mieste.

Referencie a bibliografia
-------------------------

1. 1 2 3  Inscriptiones Graecae, *IvO 199*
2. 1 2 3  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 134.
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  Inscriptiones Graecae, *IvO 406*
6. ↑  Carnegie Institution of Washington, 1921, *Carnegie Institution of Washington Publication*, str. 357

Pozri aj
--------

* Zoznam olympijských víťazov staroveku
**Shuvuuia** bol 60 cm. dlhý vtákovitý dinosaurus. Žil pred 90 až 75 miliónmi rokov na území dnešného Mongolska. Je známy zo skamenelín zahŕňajúcich pozostatky lebky. Jediný druh je **Shuvuuia deserti**.

Opis
----

Rod Shuvuuia sa vyznačoval pretiahnutou nízkou lebkou s množstvom malých zubov, štíhlou stavbou tela a dlhými zadnými končatinami, ktoré z neho robili výborného bežca. Podobne ako ďalšie rody z čeľade Alvarezsauridae, disponoval mimoriadne skrátenými prednými končatinami, ktoré vďaka silne vyvinutému palcu pripomínali krátke kopije. Ich účel nie je známy, keďže ich pohyblivosť bola zrejme obmedzená. Ak je správny názor, že rod Shuvuuia požieral termity, je možné, že pomáhali pri narušovaní termitísk. Nedá sa vylúčiť ani použitie predných končatín pri vzájomných súbojoch. Na rozdiel od niektorých ďalších alvarezsauridov mal pomerne dlhý chvost, kým na predných končatinách sa okrem dominantného prvého prsta (palca) zachovali aj drobné pozostatky druhého a tretieho prsta. Žil na rovnakej lokalite, ako niektoré známejšie dinosaury, napríklad rod Velociraptor alebo Protoceratops.

### Operenie

Rod Shuvuuia patrí medzi prvé dinosaury, ktoré boli objavené so stopami pernatej pokrývky tela a je teda jedným z niekoľkých známych operených dinosaurov. V niekdajších pernatých útvaroch boli dokonca objavené aj stopy proteínu beta-keratínu.

V kultúre
---------

Shuvuuia sa objavuje v prvej epizóde amerického televízneho dokumentu Dinosaur Planet z roku 2003.

Referencie
----------

1. ↑  CHIAPPE, L. M.; NORELL, M. A.; CLARK, J. M.. The skull of a relative of the stem-group bird Mononykus. *Nature*, 1998, roč. 392, čís. 6673, s. 275 – 278.
2. ↑  SCHWEITZER, M. H.; WATT, J. A.; AVCI, R.; KNAPP, L.; CHIAPPE, L.; NORELL, M.; MARSHALL, M.. Beta-keratin specific immunological reactivity in feather-like structures of the Cretaceous alvarezsaurid, Shuvuuia deserti. *Journal of Experimental Zoology*, 1999, roč. 285, s. 146 – 157.
**Téleklos** (starogr. Τήλεκλος) bol kráľ Sparty približne v polovici ôsmeho storočia pred Kr. (možno 760 – 740 pred Kr.). Pochádzal z kráľovského rodu Agiovcov. Jeho spolukráľom z kráľovského rodu Eurypontovcov bol Nikandros.

Skutočné dejiny starovekej Sparty z obdobia, keď mal vládnuť Téleklos sú známe len povrchne. Súčasníkmi zaznamenané neboli a pribúdajúcim časom sa stopy dejinných udalostí strácali a antickí historici, ktorí ich neskôr zaznamenali už čerpali zo zdrojov, kde už ťažko odlíšime skutočné udalosti od vymyslených legiend a mýtov.
Historik Herodotos žijúci v piatom storočí pred Kr. nezaznamenal žiadne udalosti týkajúce sa kráľa Télekla. Zmieňuje sa o ňom len ako o predkovi Leónida I. v kráľovskej línii rodu Agiovcov.

Viac sa dozvedáme od historika a geografa Pausania, ktorý v druhom storočí navštívil Grécko a popri opisoch krajiny a jej pamätihodností písal aj o jej histórii. Pausanias vo svojej knihe *Opis Grécka* píše, že za panovania kráľa Télekla Sparta už takmer dovŕšila dobýjanie územia Lakónie. Sparťania dobyli mestá achájskych starousadlíkov Amyklai, Faris a Geranthrae. Mestá Faris a Geranthrae boli útokom Sparťanov vydesené a vzdali sa bez boja. Amyklai však Sparťanom kládlo húževnatý odpor, ale nakoniec dobyvateľom podľahlo.

Pausanias zaznamenal aj udalosť, ktorá sa podľa neho mala neskôr stať jednou z príčin vypuknutia vojenského konfliktu medzi Spartou a Messéniou. Tento príbeh rozpráva, že na hraniciach medzi Spartou a Messéniou sa každoročne konali oslavy pri chráme bohyne Artemis. Sparťania a Messénčania ich oslavovali spolu až do chvíle, keď Messénčania zavraždili na týchto oslavách kráľa Sparty Télekla, ktorý im chcel zabrániť únosu spartských panien. Unesené a znásilnené panny údajne neskôr spáchali samovraždu. Podľa Messénčanov sa však táto udalosť odohrala inak. Mladí Sparťania preoblečení za dievčatá sa s ukrytými dýkami počas noci pokúsili zavraždiť messénskych šľachticov. Messénčania sa bránili a pri tomto incidente bol zabitý aj kráľ Téleklos. Následníkom Télekla sa stal jeho syn Alkamenes.

Zdroje
------

* Herodotos, *História*, VII, 204.
* Pausanias, *Periégésis tés Hellados*, 3, 2, 6; 3, 2, 7; 4, 4, 1; 4, 4, 2; 4, 4, 4.

  


|  |
| --- |
| Téleklos**Agiovci** |
| Vladárske tituly |
|
| Predchodca**Archelaos** | **kráľ**760 pred Kr. – 740 pred Kr. (letopočty sú fiktívne) | Nástupca**Alkamenes** |
**Ježišova dynastia** (v origináli *The Jesus Dynasty*) je kniha autora James D. Tabora, ktorá sa zaoberá osobou Ježiša ako historickej postavy a protikladnými postojmi obhajovanými cirkvou a históriou ako vedou. Autor sa v mnohých prípadoch odvoláva na Bibliu, Prameň Q, Jakubov list, Didaché alebo Tomášovo evanjelium. Bola vydaná v roku 2006.

Obsah
-----

Kniha začína autorovým rozprávaním o archeologickej exkurzii v krajine Izrael, ktorú absolvoval so svojimi študentmi a pri ktorej narazili na hrobky, ktoré by mohli byť Ježišovho rodu. Toto odhalenie donúti autora podrobnejšie preskúmať okolnosti Ježišovho života a okolnosti jeho smrti a vzkriesenia. Čitateľ sa dozvedá hlavne o živote historickej postavy Ježiša Krista, ale aj o jeho matke alebo Jánovi Krstiteľovi. 

Ježiš a Ján počas svojich životov plnili úlohu dvoch Mesiášov, ktorí hlásali na území dnešného Izraela poslušnosť ku Tóre. Netrvalo dlho a z pár nasledovníkov sa stali masy, ktoré hlásali nástup nového vládcu, Božieho syna, Ježiša. Staroveký Rím sa tohto hnutia bál, a tak najmä zo strachu dal zajať a zabiť Jána, čo poznačilo Ježiša na určité obdobie, v ktorom bola jeho viera v Boha oslabená. 

Po tejto etape Ježiš znovu začal hlásať svoje učenie ľuďom a neskrýval ani odpor proti Starovekému Rímu a jej židovským posluhovačom v Izraeli. Ježiš vedel, že týmito tvrdeniami sa dostane do nepriazne Rimanov a postihne ho taký istý osud ako Jána. Predtým než bol Ježiš ukrižovaný stihol zmeniť svoje hnutie hlásajúce poslušnosť ku Tóre na kresťanstvo, ktoré bolo založené na jeho víziách a nadprirodzených zjaveniach. 

Ježiš taktiež určil radu Dvanástich, ktorá bola priamym pokračovaním Ježiša a Jána Krstiteľa. 
Aj keď sa Rimanom nakoniec podarilo oboch Mesiášov odstrániť, kresťanstvo sa naďalej šírilo Rímskou ríšou a pretrvalo dodnes.

Kontroverzia
------------

Autor pri skúmaní Ježišovho života a pri čítaní mnoho iných zdrojov, zanecháva v knihe tvrdenia, ktoré môžu byť kontroverzné pre väčšinu kresťanov. 

* Panna Mária – v knihe sa uvádza, že Ježišova matka nebola Pannou, ale počala Ježiša s rímskym vojakom a Jozef sa jej ujal, keď už bola tehotná.

* Vzkriesenie – autor upozorňuje na fakt, že v iných zdrojoch sa spomína len, že Ježišov hrob sa našiel prázdny po ukrižovaní, čo naznačuje, že jeho telo bolo najskôr unesené.

* Ježišove schopnosti a vízie – kniha opisuje Ježiša ako bežného človeka, ktorý pracoval ako robotník v krutých časoch rímskej nadvlády a jeho vízie boli skôr jeho želania na odstránenie rímskej tyranie. Tento názor je umocnený autorovým presvedčením, že sa našla Ježišova hrobka a jeho pozostatky.

* Mária Magdaléna – aj keď autor pripúšťa, že Mária sa objavuje vo viacerých zdrojoch a pravdepodobne bola Ježišovi veľmi blízka, čo autor odôvodňuje jej účasťou na Poslednej večeri, odmieta jej však pripisovať väčší význam ako to bolo napríklad v Da Vinciho kóde.

Externé odkazy
--------------

* 
* 
*
Štart Šen-čou 2, 9. január 2001
**Šen-čou 2** (čín. 神舟二号 – pchin-jin: *Shén​zhōu èr hào* – *Šen-čou er chao*; doslova: „*Božská loď číslo dva*") bol druhý nepilotovaný skúšobný let čínskej kozmickej lode typu Šen-čou. Na rozdiel od úplne technologického letu Šen-čou 1 bolo pri tejto misii uskutočnených aj viacero vedeckých experimentov, vrátane skúšky systémov podpory života. V rámci toho bolo na palube umiestnených minimálne 19 druhov druhov rastlín a živočíchov, pričom sa údajne na palube nachádzala aj opica, pes, či králik, oficiálne ale čínska strana zoznam živočíchov na palube nikdy nešpecifikovala (čo môže súvisieť s nejasnosťami okolo úspechu pristátia misie). 

Bezpilotná loď Šen-čou 2 štartovala z kozmodrómu Ťiou-čchüan v stredu v noci 10. januára 2001 o 01:00:03,561 miestneho času (9. januára o 17:00:03,561 svetového času) pomocou nosnej rakety Čchang-čeng CZ-2F a bola navedená na obežnú dráhu Zeme vo výške 197 – 336 km. Neskôr bola korekciami táto dráha upravená na výšku asi 330 – 346 km. Kozmický let trval celkovo 7 dní, 10 hodín a 22 minút, pristávací modul lode následne pristál 16. januára o 11:22 UTC (19:22 miestneho času) v čínskej provincii Vnútorné Mongolsko. Vzhľadom na to, že z tohto pristátia výnimočne neboli zverejnené žiadne snímky, predpokladá sa, že pristátie bolo kvôli čiastočnému zlyhaniu padákového systému veľmi tvrdé a pristávací modul sa poškodil, pričom mohlo dôjsť k úhynu niektorých živočíchov na palube. Čínska strana to ale rázne poprela a celý let označila za plne úspešný. Orbitálny modul lode bol pred pristátím oddelený a ostal na orbite do 24. augusta 2001.

Externé odkazy
--------------

* SZ-2

  


|  |  |  |
| --- | --- | --- |
| Predchádzajúca misia:**Šen-čou 1** | **Program Šen-čou** | Nasledujúca misia:**Šen-čou 3** |

  


| * z
* d
* u
Misie programu Šen-čou |
| --- |
| Najbližšie plánované | 
* Šen-čou 15 (*november 2022*)

 | Kozmická loď Šen-čou 14 počas predletových prípravKozmická loď Šen-čou 14 počas predletových príprav |
| Prebiehajúce | 
* **Šen-čou 14**

 |
| Uskutočnené pilotované misie | 
* Šen-čou 5
* Šen-čou 6
* Šen-čou 7
* Šen-čou 9
* Šen-čou 10
* Šen-čou 11
* Šen-čou 12
* Šen-čou 13

 |
| Uskutočnené nepilotované misie | 
* Šen-čou 1
* Šen-čou 2
* Šen-čou 3
* Šen-čou 4
* Šen-čou 8

 |
**Šen-čou 3** (čín. 神舟三号 – pchin-jin: *Shén​zhōu sān hào* – *Šen-čou san chao*; doslova: „*Božská loď číslo tri*") bol tretí nepilotovaný let čínskej kozmickej lode typu Šen-čou. 

Kozmická loď Šen-čou 3 odštartovala z kozmodrómu Ťiou-čchüan v pondelok večer 25. marca 2002 o 22:15 miestneho času (14:15 svetového času) pomocou nosnej rakety Čchang-čeng CZ-2F. Štartu sa zúčastnil aj vtedajší čínsky prezident Ťiang Ce-min. Loď bola navedená na obežnú dráhu s výškou asi 330 – 340 km a na svojej palube mala okrem viacerých vedeckých experimentov aj figurínu kozmonauta simulujúcu prítomnosť človeka na palube, pričom bola vybavená prístrojmi pre detailné meranie teploty, tlaku, hluku či vibrácií pôsobiacich na posádku počas letu. Kozmický let trval celkovo 6 dní, 18 hodín a 51 minút a po 107 obehoch Zeme pristávací modul lode úspešne pristál 1. apríla o 08:51 UTC (16:51 miestneho času) v čínskej provincii Vnútorné Mongolsko. Orbitálny modul lode bol pred pristátím oddelený a ostal na orbite do 12. novembra 2002, pričom sa predpokladá, že podobne ako iné oddelené orbitálne moduly lodí Šen-čou plnil hlavne vojenské úlohy.

Externé odkazy
--------------

* SZ-3

  


|  |  |  |
| --- | --- | --- |
| Predchádzajúca misia:**Šen-čou 2** | **Program Šen-čou** | Nasledujúca misia:**Šen-čou 4** |

  


| * z
* d
* u
Misie programu Šen-čou |
| --- |
| Najbližšie plánované | 
* Šen-čou 15 (*november 2022*)

 | Kozmická loď Šen-čou 14 počas predletových prípravKozmická loď Šen-čou 14 počas predletových príprav |
| Prebiehajúce | 
* **Šen-čou 14**

 |
| Uskutočnené pilotované misie | 
* Šen-čou 5
* Šen-čou 6
* Šen-čou 7
* Šen-čou 9
* Šen-čou 10
* Šen-čou 11
* Šen-čou 12
* Šen-čou 13

 |
| Uskutočnené nepilotované misie | 
* Šen-čou 1
* Šen-čou 2
* Šen-čou 3
* Šen-čou 4
* Šen-čou 8

 |
**Héliodóros Trósidamas** (starogr. Ἡλιόδωρος Τρωσιδάμας – *Héliodóros Trósidamas*) bol dvojnásobný olympijský víťaz v behu na jedno stadion v treťom storočí.

Héliodóros Trósidamas z Alexandrie bol na 248. a na 249. olympijských hrách v rokoch 213 a 217 korunovaný olivovým vencom za víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Záznam o olympijských víťazstvách Héliodóra Trósidama je uvedený ako chronologicky posledný v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.

Referencie a bibliografia
-------------------------

1. 1 2 3 4  Eusebios, *Kronika* 2,193.
2. 1 2  Mark Golden, *Sport in the Ancient World from A to Z*, 78
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 377.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
6. ↑  Josef Šusta. *Dějepisectví*. Praha : Nákl. Historického klubu, 1933. S. 9.

Pozri aj
--------

* Zoznam olympijských víťazov staroveku
Vzťah medzi silou {\displaystyle F}, krútiacim momentom {\displaystyle \tau }, hybnosťou {\displaystyle p} a momentom hybnosti {\displaystyle L}
**Krútiaci moment** alebo (najmä v elektrotechnike) **točivý moment** vyjadruje pôsobenie sily na bod vzdialený od osi otáčania (hriadeľa). 

Fyzikálne ide o **moment sily**, pod názvom krútiaci/točivý moment sa používa v technických oboroch pri rotačných pohonných systémoch.

Obvykle sa udáva v jednotkách Nm (newtonmeter). Krútiaci moment 1 Nm znamená, že hriadeľ pôsobí na bod vzdialený jeden meter od osi silou 1 newton.

Krútiaci moment pri spaľovacích motoroch
----------------------------------------

Krútiaci moment je spoločne s výkonom a maximálnymi otáčkami za minútu dôležitým parametrom spaľovacích motorov (týka sa ale všetkých rotačných pohonných systémov, teda všetkých rotačných motorov a možných konštrukčných riešení).

Prepočet krútiaceho momentu a otáčok motora na výkon:

{\displaystyle P=\omega M},
kde 

* P je výkon vo Wattoch
* ω je uhlová rýchlosť v radiánoch za sekundu,
* M je krútiaci moment

V praxi sa dá s výhodou použiť vyjadrenie:

{\displaystyle P={\frac {2\pi Mf}{60}}},
kde

* *P* je výkon v W
* *M* je krútiaci moment v Nm
* *f* je frekvencia v otáčkach za minútu

Pozri aj
--------

* Moment sily
George Washington University
**George Washington University** je súkromná univerzita vo Washingtone. Škola bola založená v roku 1821 pod názvom *Columbian College*.

Uplatnenie absolventov
----------------------

Úspešní absolventi tejto školy majú široké uplatnenie predovšetkým v oblastiach psychológie, právnej vedy, medicíny, inžinierstva a aplikovanej vedy, pedagogiky, podnikania a medzinárodnej politiky.

Na univerzite študuje vyše 19 000 študentov.

Šport
-----

Športové tímy školy sa nazývajú *Colonials*.

Významné osobnosti
------------------

* Michael Lloyd Coats - riaditeľ Johnsonovho vesmírneho strediska, americký astronaut
* Courteney Cox - herečka
* Allen Dulles - riaditeľ spravodajskej služby CIA
* George Gamow - fyzik
* Faure Gnassingbé - prezident Toga
* Jacqueline Kennedyová-Onassisová - prvá dáma USA ako manželka prezidenta J. F. Kennedyho
* Colin Powell - bývalý minister zahraničia USA
* Syngman Rhee - prvý prezident Kórejskej republiky
* Michail Saakašvili - gruzínsky politik a bývalý prezident
* Edward Teller - fyzik

Iné projekty
------------

Commons
* Spolupracuj na Commons Commons ponúka multimediálne súbory na tému **George Washington University**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Univerzita George Washingtona na českej Wikipédii.*
James Whistler: "Nocturne in Blue and Gold", jeden z obrazov, ktoré Debussyho inšpirovali pri komponovaní skladby
***Nokturná*** je orchestrálna skladba Clauda Debussyho. Skladba v kompletnom znení zaznela na premiére v roku 1901, ale dokončená bola už v roku 1899. Skladateľ pôvodne zamýšľal zložiť nokturná pre husle a orchester, neskôr svoj zámer však zmenil. K vytvoreniu diela ho, tak ako u mnohých ďalších jeho diel, podnietilo umenie - tentokrát súbor obrazov amerického maliara Jamesa Whistlera, nazvaných Nokturná. Ide tu teda o spojitosť s týmito nokturnami, a nie tými Chopinovými, ako by sa mohlo na prvý pohľad zdať. Sám Debussy vysvetľuje: "Slovo nokturná je tu treba chápať vo všeobecnejšom a dekoratívnom význame. Nejde o obvyklú formu nokturna, ale predovšetkým o hru svetiel a vnemov."

Skladba má tri časti:

* 1. Oblaky (*Nuages*)
* 2. Slávnosti (*Fêtes*)
* 3. Sirény (*Sirènes*)

Zloženie orchestra: tri flauty, dva hoboje, anglický roh, dva klarinety, tri fagoty, štyri lesné rohy, tri trúbky, tri pozauny, tuba, činely, malý bubon, tympany, dve harfy, sláčikové nástroje (1. a 2. husle, violy, violončelá, kontrabasy) a ženský zbor (8 sopránov a 8 altov). Typická dĺžka skladby je približne 24 minút.

*Oblaky* sú tichou a diskrétnou kompozíciou. Zachycujú oblohu vo svojej nemennosti, ktorú narúšajú iba pomaly plynúce oblaky. Harmonicky je táto časť založená na jednoduchom slede akordov v 6/4 takte. S prvou časťou kontrastuju *Slávnosti* - prinášajú oživenie, šum a rytmus. Evokujú večernú slávnosť v lese. V strede skladby je použitý vynikajúci pochodový motív, ktorý znázorňuje pochod mestskej gardy. Úloha bola zverená anglickému rohu a sordinovaným trúbkam. Pochod je výrazný, no napriek tomu znie akoby pod závojom, nevymyká sa z celkovej atmosféry a je skvelou ukážkou Debussyho kompozičnej práce. V Sirénach skladateľ zhudobnil svoje milované more. Poslúchač sa dostáva na tichú a melancholickú morskú hladinu, nad ktorou sa vznáša lákavý spev Sirén. Tento obraz spolu s orchestrom dotvára spev ženského zboru bez textu.

Aj keď dielo bolo prijaté v čase premiéry skôr vlažne, dnes je uznávané a radí sa k skladateľovým najlepším počinom.
**Georges Edouard Lemaître** (\* 17. júl 1894, Charleroi – † 20. jún 1966, Leuven) bol belgický kozmológ, rímskokatolícky kňaz. Nezávisle od Alexandra Alexandroviča Fridmana odvodil v roku 1927 relativistické nestacionárne modely vesmíru s big bangom a dal ich ako prvý do priamej súvislosti s expanziou vesmíru, ktorú objavil Edwin Hubble v roku 1929. Na základe jeho teoretických prác rozpracoval teóriu big bangu George Gamow. Lemaître sa často nazýva otcom big bangu.

Iné projekty
------------

Commons
* Spolupracuj na Commons Commons ponúka multimediálne súbory na tému **Georges Lemaître**

  

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*


|  |  |
| --- | --- |
| Portal | Belgický portálAstronomický portálBiografický portál |

Autoritné údaje: * BnF: 13320605w
* GND: 119526514
* ISNI: 0000 0001 2103 7943
* LCCN: n84073001
* NK ČR: xx0148100
* VIAF: 109437363
* WorldCat: lccn-n84073001
O britskej (odlišnej) forme spoločnosti pozri *Limited company (Spojené kráľovstvo).*
**Limited liability company** (iné názvy: v niektorých štátoch USA **Limited Company**, nesprávne ale často: *Limited Liability Corporation*; skr. **LLC**, **L.L.C.**, **LC**, **L.C.**, **Ltd. Co.**) je relatívne nová právna forma podnikov v Spojených štátoch. Je to právna forma stojaca medzi partnership (približne zodpovedá personálnej spoločnosti) a corporation (približne zodpovedá kapitálovej spoločnosti). 

LLC má (podobne ako americký partnership) nejasnú právnu subjektivitu. Hoci formálne nejde o *corporation*, považuje sa v mnohých štátoch USA za právnickú osobu (čo je vlastnosť spájaná najmä s *corporation*); napríklad vo Wyoming Limited Liability Company Act a v Uniform Limited Liability Company Act je výslovne napísané, že ide o samostatnú osobu. Na niektoré účely, napríklad na účely federálneho zdanenia a na účely určovania príslušnosti spoločnosti k jednotlivým štátom USA, sa však LLC v USA považuje za "partnership", čo v týchto konkrétnych prípadoch znamená, že spoločníci sa považujú za samostatné osoby a spoločnosť nie je samostatnou osobou. Mimo USA je hodnotenie, či je LLC právnická osoba alebo nie je, niekedy odlišné od hodnotenia v USA; napr. v Kanade americkú LLC považujú na účely kanadského federálneho zdanenia výslovne za "corporation", a tým za právnickú osobu. [1][2][3][4][5]

Americká Limited (Liability) Company nie zhodná s britskou limited (liability) company, ktorá zodpovedá akejkoľvek kapitálovej spoločnosti.

LLC sa prvýkrát vyskytla v roku 1977 v štáte Wyoming, vo väčšine ostatných štátov USA bola zavedená až v 90. rokoch 20. storočia. Oproti "corporation" má výhodu v tom, že má voľnejšiu štruktúru a ľahšie sa zakladá. Oproti "partnership" má výhodu v tom, že všetci spoločníci ručia obmedzene. Keďže sa LLC na daňové účely v USA považuje za partnership, jej zisky sa zdaňujú len raz - u spoločníkov.

Referencie
----------

1. ↑  *United States Company Laws and Regulations Handbook*, International Business Publications, 2012 (najmä str. 57 a 79 a nasl.)
2. ↑  WYOMING LIMITED LIABILITY COMPANY ACT
3. ↑  IRS - Limited Liability Company
4. ↑  
437 F. 3d 894 - Johnson v. Columbia Properties Anchorage Lp (najmä bod 15)
5. ↑  Ontario Ministry of Finance - Limited Liability Company

Použité zdroje
--------------

* Limited Liability Company in: Hillstrom, K. Hillstrom, L. C.: *Encyclopaedia of Small Business*, 2002
* *United States Company Laws and Regulations Handbook*, International Business Publications, 2012 (najmä str. 57 a 79 a nasl.)
* Lehman, J. Phelps, S. (eds.): *West’s encyclopedia of American law*, 2004 (2005)
**Limbická sústava** tvorí prstenec navzájom spojených štruktúr uložených v hĺbkových oblastiach mozgu. Je spojený s ostatnými časťami mozgu a má vzťah k pamäti a rozličným stavom nálady. Limbická sústava je súborom hlboko v mozgu uložených štruktúr, ktorých funkciou je vnímať emócie a odpovedať na ne. Nejde o izolovanú štruktúru, akôr o prstenec navzájom prepojených štruktúr obkružujúcich medzimozog. Spojenie týchto štruktúr je veľmi zložité a často má charakter kľučiek či kruhov.

Stavba
------

Limbická sústava sa skladá z týchto štruktúr:

* **mandľovité teleso** *(corpus amygdaloideum)* - jadro mandľovitého tvaru so vzťahom k pocitom strachu a k agresívnemu správaniu
* **hippocampus** - táto štruktúra sa zúčastňuje na učení a zapamätávaní
* **predné jadrá lôžka** *(nuclei anteriores thalami)* - sú v prednej časti lôžka a ich úlohou je kontrolovať inštinkty
* **opaskový závit** *(gyrus cinguli)*- spája limbickú sústavu s mozgovou kôrou, ktorá zabezpečuje vedomé myslenie
* **podlôžko** *(hypothalamus)* - reguluje vnútorné prostredie organizmu vrátane krvného tlaku, srdcovej akcie a hormonálnych hladín; limbická sústava vypracúva odpovede tela pomocou signálov vysielaných do podlôžka

Poruchy limbickej sústavy
-------------------------

Pretože limbická sústava ovplyvňuje emócie, náladu a pamäť, poškodenie jeho súčasti sa môže prejaviť v nasledujúcich oblastiach. 

### Wernickeova encefalopatia

Ide o poruchu mozgu, pri ktorej dochádza ku krvácaniu z tenkých vlásočníc v hornej časti mozgového kmeňa a limbickej sústave. Príčinou je dlhodobé pitie alkoholu v spojení s nedostatočnou výživou. Postihnutý javí známky zmätenosti a môže upadnúť do kómy. Aj keď sa stav zlepší, zvyčajne sa pridruží strata pamäti a neschopnosť učiť sa nové fakty.

### Spánková padúcnica

Pri spánkovej padúcnici *(epilepsia temporalis)* sa objavujú záchvaty v spánkovom laloku, v blízkosti limbickej sústavy. Ak je postihnuté mandľovité jadro či hippocampus, pacient uvádza v priebehu záchvatu čuchové vnemy, zmeny nálady a poruchy pamäti.
**Austrália na Letných olympijských hrách 2012** vyslala 410 športovcov, čo bola najmenšia výprava od LOH 1992 v Barcelone. Za posledných dvadsať rokov totiž Austráliu vždy reprezentovalo na každej olympiáde najmenej 420 športovcov. Oproti roku 2008, keď boli hry v čínskom Pekingu, to bolo menej o 25 športovcov.

Ako jedna zo športových veľmocí mali Austrálčania vysoké ambície aj pred Londýnom; cieľom bolo minimálne 40 medailí, eventuálne zopakovať vystúpenie z Pekingu, kde krajina získala 46 medailí, z toho 14 zlatých. Ako odveký rival Britov sa však tentoraz vzdialila od najväčších športových veľmocí, keďže medailovou bilanciou to bolo najslabšie vystúpenie za ostatných 20 rokov - 35 medailí, z toho sedem zlatých. Sklamaním bolo hlavne sedem zlatých, pričom len jednu získali v svojom prémiovom športe - plávaní. Jediný šport, v ktorom dominovali, bol jachting, kde Austrália získala hneď tri zlaté a jednu striebornú medailu. Zisk jednej zlatej medaily zaknihovala ešte v plávaní, atletike, cyklistike na dráhe, rýchlostnej kanoistike - kde suverénne zvíťazil štvorkajak.

Medailové zisky v jednotlivých športoch:

* atletika - jedna zlatá a dve strieborné medaily
* basketbal - bronz basketbalistiek
* cyklistika - jedna zlatá, dve strieborné a tri bronzové medaily
* jachting - tri zlaté a jedna strieborná
* kanoistika - jedna zlatá
* vodný slalom - jedna strieborná
* pozemný hokej - jedna bronzová medaila
* triatlon - jedna bronzová
* veslovanie - tri strieborné a dve bronzové medaily
* plávanie - jedna zlatá, šesť strieborných a tri bronzové medaily
* vodné pólo - bronzová medaila žien
* skoky do vody - strieborná medaila

Vo výprave boli najpočetnejší atléti - bolo ich 52, a plavci - bolo ich 47. Zaujímavosťou bolo, že po diskutabilných výsledkoch po hrách vedúci výpravy priznali, že disciplína austrálskych športovcov na týchto hrách nebola dobrá, čo sa odrazilo aj na výsledkoch.
**Hippodameia** (starogr. *Ἱπποδάμεια* – *Hippodameia*) je v gréckej mytológii dcéra líbyjského kráľa Danaa a a jednej z jeho manželiek Hamadryád.

Podľa antického autora Apollodora z Atén bola Hippodameia jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. Apollodoros ale uvádza, že Danaos mal s nimi dve dcéry, ktoré sa volali Hippodameie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Hippodameie za manžela vybrali Diokorysta, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Horný odhad** alebo **majoranta**, je matematický pojem z teórie usporiadania.

Definícia
---------

Ak je množina A usporiadaná reláciou {\displaystyle R} a B je podmnožina A, potom prvok {\displaystyle a\in A} je horným odhadom B, práve keď {\displaystyle (\forall b\in B)(b\leq a)}.

Množina {\displaystyle B\subseteq A} je zhora obmedzená, pokiaľ pre ňu existuje aspoň jeden horný odhad.

Vlastnosti horného odhadu
-------------------------

* Pokiaľ má množina {\displaystyle B\subseteq A} najväčší prvok, potom je tento prvok horným odhadom.
* Pomocou pojmu horný odhad sa definuje pojem supremum množiny ako najmenší prvok množiny (alebo triedy) všetkých horných odhadov (pokiaľ táto množina má najmenší prvok).

Príklady
--------

Nech A je množina všetkých reálných čísiel (A = *R*), B je množina všetkých reálnych čísiel *x* takých, že *x*2 < 3 a nech R je relácia obvyklého ostrého usporiadania reálnych čísiel (tj. R = <). Potom B pri usporiadaní R je napríklad číslo 10. Najmenším odhadom je číslo {\displaystyle s={\sqrt {3}}}.

Nech A je trieda všetkých ordinálnych čísiel (A = *On*), B je množina všetkých konečných ordinálnych čísiel (tj. množina prirodzených čísiel) a R = {\displaystyle \in } je usporiadanie na triede *On*. Potom majorantou B pri usporiadaní R je každé nekonečné ordinálne číslo, najmenšou majorantou je číslo {\displaystyle s=\omega \,(=\aleph \_{0})}.

Pozri aj
--------

* Dolný odhad
* Supremum
* Infimum

Zdroj
-----

*Tento článok je čiastočný alebo úplný preklad článku Majoranta na českej Wikipédii.*
Austrálsky ovčiak
**Austrálsky ovčiak** je stredne veľké plemeno psa. Tento pes je veľmi podobný borderskej kólii.

História
--------

Tento pes bol vyšľachtený v Kalifornii z rôznych ovčiakov. Bol využívaný hlavne na pasenie oviec. Dnes je okrem toho využívaný aj ako záchranársky pes alebo spoločník. Potrebuje veľa pohybu. Začiatky tohto plemena sú pravdepodobne zo 16. – 17. storočia. Plemeno sa právoplatne uznalo (Európa) v roku 2007, pod číslo 342.

Povaha
------

Je to veľmi priateľský, hravý a energický pes. Je vhodný k deťom. Veľmi rýchlo a rád sa učí rôzne povely a pokyny. Má silno vyvinutý obranný pud. K zvieratám a k ostatným ľuďom by sa mal správať dobre. Tento pes je vhodný pre život v exteriéri, ale dobre si zvykne aj na život v meste. Austrálski ovčiaci však tiahnu k separačným úzkostiam. Dĺžka života tohto psa je 13 – 15 rokov.

Referencie
----------

1. ↑  The History of Australian Shepherds. Chapter II: Timeline: Breed Development From Obscurity Into Mainstream Popularity
2. ↑  FEDERATION CYNOLOGIQUE INTERNATIONALE (AISBL): Australian Shepherd
3. ↑   *Australský ovčák – povaha, výchova i v bytě, štěně, barvy: blue a red merle* [online]. Ábíčko.cz, [cit. 2020-07-31]. Dostupné online.

Zdroje
------

* - www.psickar.sk
* *Tento článok je čiastočný alebo úplný preklad článku Australský ovčák na českej Wikipédii (číslo revízie nebolo určené).*
* - Kati Vlčí mak

Iné projekty
------------

Commons
* Spolupracuj na Commons Commons ponúka multimediálne súbory na tému **Austrálsky ovčiak**
**Hippias** alebo **Hippiás** († 490 pred Kr.) bol aténsky politik, syn tyrana Peisistrata.

Keď v roku 547 pred Kr. zomrel aténsky tyran Peisistratos, k moci sa dostali jeho dvaja synovia Hipparchos a Hippias. Ak sa politika ich otca hodnotí kladne, vláda oboch synov sa zvrhla. Proti sa postavila skupina aténskych politikov a medzi nimi predovšetkým Harmodios a Aristogeitón (tzv. tyranobijci). V roku 514 pred Kr. bol Hipparchos zabitý a Hippias pritvrdil svoju politiku. V roku 510 pred Kr. sa v Aténach zdvihla vlna odporu voči jeho politike v čele s Kleisthenom, budúcim ústavodarcom Atén. Hippias bol z Atén vyhnaný aj za pomoci Sparťanov. Rok 510 pred Kr. sa považuje za koniec tyranidy a začiatok demokratickej ústavy v Aténach. Tento dátum prevzali pravdepodobne aj Rimania a používali ho ako dátum, kedy boli z Ríma vyhnaní Tarquiniovci a zrušené kráľovstvo.

Hippias ušiel do Perzie k tamojšiemu kráľovi, ktorý ho podporoval pri pokusoch o návrat, ale Hippias sa už do Atén nevrátil. Zomrel vo vyhnanstve v roku 490 pred Kr.

Autoritné údaje: * BnF: 12563332q
* GND: 123577640
* ISNI: 0000 0000 7867 7290
* LCCN: n2003042208
* VIAF: 23973274
* WorldCat: lccn-n2003042208
Súradnice: 48°21′14″S 16°51′57″V﻿ / ﻿48,3538889°S 16,8658333°V﻿ / 48.3538889; 16.8658333

**Horný les** je národná prírodná rezervácia v správe štátnej ochrany prírody Záhorie.

Nachádza sa v katastrálnom území obce Vysoká pri Morave v okrese Malacky v Bratislavskom kraji. Územie bolo vyhlásené v roku 1981 na rozlohe 543,02 ha. Ochranné pásmo nebolo určené. Je súčasťou Chránenej krajinnej oblasti Záhorie. Na území rezervácie platí 4. stupeň ochrany.

Predmetom ochrany je: *Komplex lužných lesov s dvomi ekologicky rozdielnymi časťami na okraji rozšírenia panónskeho tvrdého lužného lesa s výskytom ojedinelých vodných a močiarnych druhov rastlín a živočíchov, najmä vodného vtáctva.*

Referencie
----------

1. ↑  Horný les. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Horný les v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Horný les na českej Wikipédii.*
Mount Hotham
**Austrálske Alpy** (angl.  *Australian Alps*) sú najvyšším pohorím Austrálie. Najvyšší vrch Mount Kosciuszko je s výškou 2 228 metrov najvyššou horou Austrálie ako kontinentu. 

Pohorie sa nachádza v juhovýchodnej časti krajiny, leží na území Teritória austrálskeho hlavného mesta (ACT) a v juhovýchodnej časti Nového Južného Walesu aj východnej časti Viktórie. Austrálske Alpy sú jediné austrálske pohorie, ktorého vrcholové časti presahujú nadmorskú výšku 2 000 m n. m. a zároveň jediné miesto s celoročným výskytom snehu. 

Austrálske Alpy sú súčasťou Veľkých predelových vrchov, ktoré sa tiahnu v dĺžke viac ako 3 000 km od severného Queenslandu po centrálnu Viktóriu. Pohorie tvorí rozvodie riek, ktoré tak stekajú východným smerom do Tichého oceánu alebo západným smerom do povodia Murray či iných tokov vo vnútrozemí. Súčasťou Álp sú aj Snowy Mountains v Novom Južnom Walese.

Panoráma
--------

Panoráma pohoria
Panoráma pohoria

### Externé odkazy

* Oficiálne internetové stránky Národného parku Austrálske Alpy (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Austrálske Alpy**

Zdroj
-----

*Tento článok je čiastočný alebo úplný preklad článku Australské Alpy na českej Wikipédii.*
**Hippokorystes** alebo **Hippokorystés** (starogr. *Ἱπποκορυστής* – *Hippokorystes/iný prepis: Hippokorystés*) je v gréckej mytológii syn egyptského kráľa Aigypta.

Hippokorystes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom konala hromadná svadba a Hippokorystes sa ženil s Hyperippou, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, Hyperippé a ako aj ostatné jeho dcéry príkaz otca splnili a od bohov si vyslúžili večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.